open-index/open-wikipedia-markdown huggingface dataset:
Kenkävoide

**Kenkävoide** on voidemaista tai vahamaista ainetta, jota käytetään nahasta valmistettujen kenkien kiillottamiseen, suojaamiseen ja pidentämään niiden käyttöikää. Tarkoituksena on kengän alkuperäisen ulkonäön säilyttäminen: nahan nuorteana pitäminen, sen suojaaminen kosteudelta sekä alkuperäisen värin ja kiillon palauttaminen.

Pintakiillotukseen tai nahan pinnan suojaamiseen naarmuilta tarkoitettu voide on *kengänkiilloketta* eli *kenkälankkia*.

Kenkävoidetta levitetään kengän pinnalle esimerkiksi harjalla, liinalla tai usein kenkävoideputkiloon kuuluvalla sienellä. Hoitava voide imeytyy nahan sisään ja pitää sen joustavana sekä ehkäisee kuivuudesta johtuvia murtumia.

1900-luvun alkuvuosikymmeninä kenkävoide tai saapasrasva valmistettiin rasvasta, melassista ja hiilijauheesta, jotka sekoitettiin happoon. Hetkellinen kiilto lähti jalkineesta, kun se joutui kosketuksiin veden kanssa. Nykyään kenkävoide valmistetaan kemiallisissa prosesseissa luonnollisista ja synteettisista aineksista, joita ovat muun muassa nafta, tärpätti, väriaineet ja arabikumi. Materiaali on yleensä syttyvää, joskus myrkyllistä ja väärinkäytettynä iholle haitallista. Siksi sitä suositellaan käytettäväksi ilmastoiduissa tiloissa suojaten vaatteita, mattoja ja huonekaluja.

## Lähteet

## Aiheesta muualla

*
Portfoliosijoittaja

**Portfoliosijoittaja** on henkilö, jota kiinnostaa sijoituskohteessaan ainoastaan tuoton saaminen pääomamarkkinoilta.

Portfoliosijoittaja ei ole siis kiinnostunut yrityksen toimintaan vaikuttamisesta, esim. johtokuntatyöskentelystä tai yrityksen muokkaamista sisäisesti.

## Katso myös

* Sijoittaminen
* Portfolioteoria

## Lähteet
Seagram Building

**Seagram Building** on Ludwig Mies van der Rohen ja Philip Johnsonin suunnittelema pilvenpiirtäjä Manhattanilla, New Yorkissa. Se valmistui vuonna 1958 ja on 157 metriä korkea. Pilvenpiirtäjä valmistettiin kanadalaisen alkoholivalmistaja Joseph E. Seagram & Sonsin päämajaksi. Se on yksi merkittävimpiä klassista modernismia edustavia pilvenpiirtäjiä.

Joseph E. Seagram & Sons -yrityksessä päätettiin 1954 oman toimistorakennuksen rakentamisesta yrityksen 100-vuotisjuhliin, jotka olisivat 1958. Seagramin toimitusjohtaja Samuel Bronfman pyysi arvostetulta losangelesilaiselta arkkitehtuuritoimisto Pereira & Luckmanilta ehdotuksen rakennuksesta. Bronfmanin tytär Phyllis Lambert ei ollut vakuuttunut Pereiran & Luckmanin suunnittelmista, ja hän vakuutti isänsä arkkitehdin vaihtamisesta. Lambert sai vastuun uuden arkkitehdin palkkaamisesta. Hän otti yhteyttä Museum of Modern Artin Philip Johnsoniin, joka oli jättämässä paikkansa museossa ja aloittamassa omaa arkkitehtitoimistoaan. Johnson tiesi, ettei hänen kokemuksellaan saisi vielä omaa projektia. Hän kuitenkin valitsi Lambertin kanssa noin tusinasta kuuluisasta arkkitehdista lopulta Ludwig Mies van der Rohen työhön.

Seagram Buildingin sisäänkäynti on 90 jalan päässä kadun reunasta. Sen edessä onkin korotettu aukio, joka nostaa rakennuksen esille samalla tavalla kuin Miesin Barcelona-paviljonki. Rakennuksen julkisivun muodostavat sävytetty lasi ja pronssiset I-palkit. Seagram Building olikin ensimmäinen pronssinvärinen pilvenpiirtäjä. Mies oli käyttänyt aiemmin I-palkkeja myös Chicagon Lake Shore Driven rakennuksissa.

## Lähteet
*

### Viitteet

## Aiheesta muualla
Edgar Vaalgamaa

**Edgar Vaalgamaa** (14. syyskuuta 1912 – 20. joulukuuta 2003) oli Latvian liiviläinen pappi, ja kansatieteilijä, joka asui Suomessa vuodesta 1934 kuolemaansa saakka.

Edgar Vaalgamaa syntyi vuonna 1912 Liivinrannalla sijaitsevassa Košragsin kylässä. Hänen isänsä oli monien muiden liiviläisten tapaan kalastaja. Vuonna 1934 Vaalgamaa pääsi opiskelemaan teologiaa Helsingin yliopistoon heimoaatteen kannattajien avustuksella. Hän valmistui vuonna 1939 papiksi, muttei palannut Latviaan venäläismiehityksen uhan takia. Edgar palveli jatkosodassa kenttäpappina. Sodan jälkeen hän toimi pappina useissa suomalaisissa seurakunnissa, minkä lisäksi hän käänsi suomeksi Latvian kansalliseepoksen *[[Lāčplēsis]]*. Myöhemmin hän kirjoitti laajan liiviläisten historiaa ja kulttuuria käsittelevän teoksen nimeltä *Valkoisen hiekan kansa* (2001). Vaalgamaa kuoli vuonna 2003 Iitissä, mutta Vaalgamaiden suomalaistunut suku elää yhä Suomessa.

## Lähteet
* 

### Viitteet

## Aiheesta muualla
*Edgar Vaalgamaan muistokirjoitus Helsingin Sanomissa
Hugo Perls

**Hugo Perls** (1886 Rybnik, Saksan keisarikunta (nykyinen Puola) – 1977 New York, Yhdysvallat) oli saksalainen taidekauppias, historioitsija ja filosofi.

Perls opiskeli Freiburgin yliopistossa ja Berliinissä taidehistoriaa, lakia ja filosofiaa. Valmistumisensa jälkeen hän työskenteli Saksan sisäministeriöissä, ja ensimmäisessä maailmansodassa hän työskenteli ulkoministeriössä.

Perls aloitti taiteen keräämisen 1914 ja työskenteli ammattimaisena taidekauppiaana vuoteen 1921 mennessä. Hän perusti Berliiniin vaimonsa nimeä kantavan Kaethe Perlsin gallerian. Perls myi ja osti monien kuuluisien taiteilijoiden, kuten Edvard Munchin, Pablo Picasson, Claude Monet'n, Vincent van Goghin ja Paul Cézannen, töitä.

Perls muutti Pariisiin 1931, kun kansallissosialistit olivat nousseet valtaan Saksassa. Ranskassa hän keskittyi tieteelliseen työhön ja tutki Platonin, Johann Wolfgang von Goethen ja Immanuel Kantin töitä. Perls julkaisi useita artikkeleita ranskalaisissa filosofissa aikakausjulkaisuissa Platon filosofiasta. Hän myös opetti aiheesta Sorbonnessa, ja julkaisi vuonna 1938 ensimmäisen kirjansa *L'Art et la Beauté vus par Platon*.

Vuonna 1941 Perls muutti New Yorkiin ja asui Manhattanilla. Samana vuonna hän solmi toisen avioliittonsa, kun hän meni naimisiin ruotsalaisen kirjailijan Eugénie Söderbergin kanssa. Toisen maailmansodan jälkeen Perls keskittyi kirjoittamiseen. Hänen teoksiinsa lukeutuu mm. taiteen ja kauneuden suhdetta tutkinut *Die Komödie der Wahrheit*.

Söderbergin kuoleman jälkeen 1973 Perls meni kolmannen kerran naimisiin. Hänen kolmas vaimonsa oli kirjailija Monica Schall. Perls kuoli New Yorkissa 1977.
Yhdysvaltain naisten koripallomaajoukkue

**Yhdysvaltain naisten koripallomaajoukkue** edustaa Yhdysvaltoja koripallon naisten maajoukkuekilpailuissa. Joukkue on Fiba-rankingin ykkönen.

Joukkue on voittanut kultaa olympialaisissa kahdeksan kertaa ja maailmanmestaruuskilpailuissa kymmenen kertaa.

## Arvokilpailut
### Olympialaiset
*1976: hopeaa
*1980: ei osallistunut
*1984: kultaa
*1988: kultaa
*1992: pronssia
*1996: kultaa
*2000: kultaa
*2004: kultaa
*2008: kultaa
*2012: kultaa
*2016: kultaa

### Maailmanmestaruuskilpailut
*1953: kultaa
*1957: kultaa
*1959: ei osallistunut
*1964: neljäs
*1967: 11.
*1971: kahdeksas
*1975: kahdeksas
*1979: kultaa
*1983: hopeaa
*1986: kultaa
*1990: kultaa
*1994: pronssia
*1998: kultaa
*2002: kultaa
*2006: pronssia
*2010: kultaa  
*2014: kultaa
*2018: kultaa 

## Lähteet

## Aiheesta muualla
* http://www.usabasketball.com/women_team.php?page=wsnt
Iwrestledabearonce

**iwrestledabearonce** oli yhdysvaltalainen avant-garde metalia soittava yhtye, joka oli aktiivinen 2007–2016.

## Diskografia
### Studioalbumit
* It's All Happening (2009)
* Ruining it for Everybody (2011)
* Late for Nothing (2013)
* Hail Mary (2015)

### EP:t
* Iwrestledabearonce EP (2007)

### Remixalbumit
* It's All Remixed (2010)
* It's All Dubstep (2010)

### Singlet
* Ulrich Firelord: Breaker of Mountains (2007)
* Tastes Like Kevin Bacon (2008)
* You Ain't No Family (2009)
* Karate Nipples (2011)
* Next Visible Delicious (2011)
* You Know That Ain't Them Dogs' Real Voices (2011)
* Firebees (2014)
* Gift of Death (2015)

## Jäsenet

### Nykyiset jäsenet

*Courtney LaPlante &ndash; laulu
*Steven Bradley &ndash; kitarat, sämpläys
*John Ganey &ndash; kitarat, sämpläys
*Mikey Montgomery &ndash; rummut, taustalaulu
*Mike "Rickshaw" Martin &ndash; basso

### Entiset jäsenet

*Krysta Cameron - laulu (2007–2012)
* Brian Dozier &ndash; basso (2007–2008)
*Ryan Pearson &ndash; rummut (2007–2008)
*Dave Branch &ndash; basso (2008–2009)
*Mim Cameron &ndash; kitarat (2008–2009)
*Daniel Andrews &ndash; sämpläys (2007–2009)

## Lähteet
Lombardian ympäriajo 2008

**Lombardian ympäriajo 2008** oli järjestyksessään 102. maantiepyöräilyn Lombardian ympäriajo. Kilpailu käytiin 242&nbsp;kilometrin reitillä Varesesta Comoon 18. lokakuuta 2008. Damiano Cunego voitti *Giro di Lombardian* kolmannen kerran.

Yhdentoista ajajan ryhmä irtosi kilpailun alkuvaiheessa pääjoukosta kasvattaen eron parhaimmillaan 9 minuuttiin ja 25 sekuntiin. Mauro Santambrogio, Valerio Agnoli, Michael Rogers ja Pablo Lastras irtautuivat puolestaan kärkiryhmästä ennen 11,3&nbsp;kilometrin mittaisen Ghisallon nousun alkua. Nousun huipulla neljä karkulaista olivat 18 sekuntia ennen Chris Anker Sørenseniä. Lampre ja Team CSC vastasivat vetotyöstä takaa-ajajien ryhmässä, joka onnistuikin tavoittamaan kärkiajajat ennen 2,5&nbsp;kilometrin Civiglion nousua.

Civiglion huipulle saapuivat ensimmäisinä Chris Horner, Damiano Cunego ja Francesco Failli vähän ennen Daniel Morenoa, joka liittyi alamäessä kärkiryhmään. Cunego teki ratkaisevan irtioton samoihin aikoihin, kun Samuel Sánchez tavoitti kärkiryhmän. Cunego aloitti vajaan kolmen kilometrin mittaisen San Fermon nousun 12 sekunnin erolla takaa-ajajien ryhmään, johon liittyi pian lisää ajajia. Nousun huipulla, viisi kilometriä maalista, Cunegon johto oli 24 sekuntia seuraavaan ryhmään, josta Janez Brajkovič ja Rigoberto Uran lähtivät irtiottoon. Cunego säilytti 24 sekunnin eron maaliin saakka. Brajkovič voitti loppukirissä Uranin sijoittuen toiseksi.

## Tulokset
Lähde: Cyclignews
{|
|

## Lähteet
Toiset jumalat

**Toiset jumalat** (*The Other Gods*) on yhdysvaltalaisen kirjailijan H. P. Lovecraftin fantasianovelli. Lovecraft kirjoitti Lordi Dunsanyn innoittaman tarinan 14. elokuuta 1921, mutta se julkaistiin vasta 1933.

## Juoni

Novelli sijoittuu fantastiseen menneisyyteen. Barzai-niminen viisas mies on lukenut ”Pnakoottiset käsikirjoitukset” ja ”Hsanin seitsemän salaperäistä kirjaa”. Hän tietää kaiken ”maan jumalista”, jotka tanssivat Ngranek-vuoren laella, ja haluaa nähdä niistä edes vilauksen.

Pappiystävänsä Atalin kanssa Barzai alkaa kiivetä Ngranekin rinnettä ylös. Maan jumalten äänet kuullessaan Barzai innostuu niin, että jättää Atalin taakseen. Vuoren huipulla hän näkee vilauksen jumalista, mutta ei heikoista maan jumalista vaan pelottavista ”toisista jumalista”. Barzai temmataan taivaisiin eikä Atal enää löydä häntä. Maan jumalat siirtyvät ”tuntemattomaan Kadathiin”, missä ihmiset eivät ole koskaan käyneet.

## Kirjoittaminen ja julkaisu

Lovecraft kirjoitti 1920-luvun alussa useita Lordi Dunsanyn tyyliä jäljitteleviä kertomuksia. Hän kirjoitti ”Toiset jumalat” 14. elokuuta 1921. Novelli ilmestyi ensimmäistä kertaa kuitenkin vasta marraskuussa 1933 *[[Fantasy Fan]]* -lehdessä ja myöhemmin *[[Weird Tales]]issa* lokakuussa 1938, jolloin Lovecraft oli jo kuollut.

Dunsany kirjoitti useita hybristä käsitteleviä novelleja, kuten *[[The Gods of Pegana]]* -kokoelmassa 1906 julkaistun ”The Revolt of the Home Godsin”, mikä lienee osaltaan innoittanut Lovecraftin tarinaa. ”Hsanin salaperäisest kirjat” mainitaan myös Lovecraftin myöhemmässä fantasiaromaanissa *[[Tuntematon Kadath]]*.

## Vastaanotto

Lovecraft-tutkija S. T. Joshin mukaan ”Toiset jumalat” on perinteinen ja epäkiinnostava kertomus hybriksestä. Kiinnostavaa tarinassa on, että se viittaa muihin Lovecraftin Dunsany-pastisseihin ja yhdistää niiden miljööt kokonaiseksi fantasiamaailmaksi. *Tuntemattomassa Kadathissa* miljööseen siirrytään unien kautta, mutta muissa Dunsany-pastisseissa Lovecraft tekee selväksi, että kyse on maapallon esihistoriasta.

## Lähteet

## Aiheesta muualla
Kakkosen kausi 2009

Kakkonen on Suomen jalkapallon kolmanneksi korkein sarjataso. **Kaudella 2009** se pelattiin kolmessa 14 joukkueen lohkossa kaksinkertaisena sarjana. Lohkovoittajat nousivat suoraan Ykköseen ja kolme viimeistä putosivat suoraan Kolmoseen.

## Sarjataulukot

### Lohko A

### Lohko B

### Lohko C

## Parhaat maalintekijät

### Lohko A

### Lohko B

### Lohko C

## Lähteet

*
(500) Days of Summer

**500 Days of Summer** on Marc Webbin ohjaama yhdysvaltalainen romanttinen komedia vuodelta 2009. Elokuva on kuvattu kokonaan Kaliforniassa. Musiikkiraidalla kuullaan muun muassa The Smithsiä ja The Clashia.

## Juoni
Toivoton romantikko Tom Hansen (Gordon-Levitt) kirjoittaa työkseen onnittelukortteja. Yllättäen hän rakastuu kauniiseen Summer Finniin (Deschanel), jolta ei kuitenkaan saa odottamaansa vastakaikua kestävän suhteen solmiakseen. Nuorenparin yhdessäolo päättyykin runsaan vuoden kuluttua, ja Tom palaa muistoissaan heidän viettämiinsä viiteensataan päivään löytääkseen syyn suhteen epäonnistumiseen.

Tapahtumia ei näytetä kronologisessa järjestyksessä.

## Rooleissa

## Arviot
Nyt-liitteen kriitikot valitsivat elokuvan vuoden 2009 kymmenen parhaan elokuvan joukkoon.

## Musiikki
### Soundtrack
Elokuvan soundtrack julkaistiin 14. heinäkuuta 2009. Se ylsi Yhdysvaltojen *[[Billboard 200]]* -listan sijalle 42.

# ”A Story of Boy Meets Girl” – Mychael Danna and Rob Simonsen
# ”Us” – Regina Spektor
# ”There Is A Light That Never Goes Out” – The Smiths
# ”Bad Kids” – Black Lips
# ”Please, Please, Please Let Me Get What I Want” – The Smiths
# ”There Goes the Fear” – Doves
# ”You Make My Dreams” – Hall & Oates
# ”Sweet Disposition” – The Temper Trap
# ”Quelqu'un m'a dit” – Carla Bruni
# ”Mushaboom” – Feist
# ”Hero” – Regina Spektor
# ”Bookends” – Simon & Garfunkel
# ”Vagabond” – Wolfmother
# ”She's Got You High” – Mumm-Ra
# ”Here Comes Your Man” – Meaghan Smith
# ”Please, Please, Please Let Me Get What I Want” – She & Him

**Ylimääräiset kappaleet**
# ”Here Comes Your Man” – Joseph Gordon-Levitt
# ”Sugar Town” – Zooey Deschanel
# ”At Last” – Kevin Michael

## Lähteet

## Aiheesta muualla
*
Lombardian ympäriajo 2009

**Lombardian ympäriajo 2009** oli järjestyksessään 103. maantiepyöräilyn Lombardian ympäriajo. Kilpailu käytiin 242&nbsp;kilometrin reitillä Varesesta Comoon 17. lokakuuta 2009.

Kilpailureitti suuntautui aluksi Varesesta kohti Comoa, jonka jälkeen Comojärven ympäri. Ensimmäisten 160&nbsp;kilometrin aikana noustiin Intelvin ja Bellabion nousut. Ratkaisuja alkoi tapahtua Madonna del Ghisallon 8,6&nbsp;kilometrin nousussa, jyrkkyydeltään enimmillään 14&nbsp;prosenttia. Nousun huipulta oli maaliin 44,3&nbsp;kilometriä. Lopulliset ratkaisut tapahtuivat odotetusti Civiglion (15,7 kilometrin päässä maalista) ja San Fermon (5,7&nbsp;km maalista) nousuissa.

Kilpailun ennakkosuosikkeihin kuuluivat Lombardian ympäriajon kolme kertaa voittanut Damiano Cunego, edellissunnuntain Pariisi–Tours-klassikon voittanut Philippe Gilbert sekä Mendrision MM-kilpailujen mitalikolmikko Cadel Evans, Aleksandr Kolobnev ja Joaquim Rodríguez. Muita ennakkokaavailuissa esitettyjä nimiä olivat Filippo Pozzato, Robert Gesink, Jakob Fuglsang, Thomas Lövkvist, Simon Gerrans, Sergei Ivanov, Alessandro Ballan, Aleksandr Vinokurov, edellisvuoden kakkonen Janez Brajkovič, Samuel Sánchez, Nick Nuyens ja Stefano Garzelli.

Sergei Klimov, Reinier Honig, Marco Velo ja Nicolas Roche lähtivät kilpailun alkuvaiheessa irtiottoon. He kasvattivat eron 130 kilometriä ennen maalia yli seitsemään minuuttiin. Roche karkasi myöhemmin ryhmästä, mutta runsaslukuinen takaa-ajajien joukko tavoitti hänet Ghisallon nousussa. Johnny Hoogerland lähti samassa nousussa irtiottoon. Ghisallon huipun jälkeen hänet tavoitti ryhmä Matteo Carrara, Mauro Santambrogio, Dries Devenyns, Daniel Martin ja Gustav Larsson.

Civiglion nousun jälkeen kärkiryhmään jäivät jäljelle Santambrogio ja Larsson. Heidän seuraansa liittyi ennen San Fermon nousua Aleksandr Vinokurov. Nousussa Vinokurov karkasi muilta ja sai myöhemmin seurakseen Jakob Fuglsangin. Takaa-ajajien ryhmässä Cadel Evans vastasi pääasiassa vetotyöstä mäen alkupuolella. Nousun loppuvaiheessa, juuri kun kärkiajajat oltiin saavuttamassa, hänen tallitoverinsa Philippe Gilbert teki ratkaisevan iskun, johon vain Samuel Sánchez pystyi vastaamaan. Loppukirissä Gilbert ajoi edellä ja pystyi pitämään Sánchezin takanaan, vaikka tämä nousikin lopussa lähes rinnalle. Aleksandr Kolobnev voitti seuraavan ryhmän kirin sijoittuen kolmanneksi. Kyseessä oli Gilbertin neljäs peräkkäinen voitto hänen voitettuaan aiemmin lokakuussa yhden päivän kilpailut Coppa Sabatini, Pariisi–Tours ja Giro del Piemonte.

## Tulokset
{|
|

## Lähteet

## Aiheesta muualla
*Virallinen sivusto
Salainen palvelu

**Salainen palvelu** voi viitata muun muassa seuraaviin:

* Yhdysvaltain salainen palvelu (United States Secret Service)
* Secret Intelligence Service, Yhdistyneen kuningaskunnan ulkomaan tiedustelupalvelu

## Katso myös
* tiedustelupalvelu
* salainen poliisi
Pihalla (vuoden 2009 elokuva)

**Pihalla** on Toni Laineen ohjaama suomalainen ihmissuhde-elokuva vuodelta 2009. Se on Laineen esikoisohjaus.

## Rooleissa
* Sibel Kekilli
* Mikko Leppilampi
* Teemu Palosaari
* Sanna-June Hyde
* Matleena Kuusniemi
* Mari Perankoski
* Pihla Viitala

## Arvioita
Uuden Suomen Mikko Piela piti elokuvaa ”sosiologisesti tarkkana analyysinä nuorista aikuisista konservatiivisten nykyarvojen ja kansainvälistymisen paineissa.”

Tv-Nytissä viisi kriitikkoa antoi elokuvalle tähtikeskiarvon 1,8. 

## Lähteet

## Aiheesta muualla
* Virallinen sivusto 
*
Anita Cerquetti

**Anita Cerquetti** (13. huhtikuuta 1931 Montecosaro – 11. lokakuuta 2014 Perugia) oli italialainen dramaattinen sopraano, joka nousi maineeseen 1950-luvulla.

Alun perin viulunsoittoa opiskellut Cerquetti teki oopperadebyyttinsä Spoletossa vuonna 1951 Aidan roolissa. Hän eteni urallaan kotimaassaan ja esiintyi sen ulkopuolellakin muun muassa Yhdysvalloissa. Hän lopetti uransa jo nuorena; omien sanojensa mukaan hän uhrasi uransa perheen vuoksi.

Cerquettia kuullaan muun muassa *[[La Gioconda]]n* (Ponchielli) kokonaislevytyksellä.

## Lähteet
Jemma-patsas

**Jemma** on asekätkennän muistoksi ja kunniaksi pystytetty asianajaja Antero Kassisen suunnittelema patsas, joka sijaitsee Muhoksella, Korivaaran lähellä, noin kilometri Muhoksen kirkonkylältä Oulun suuntaan valtatie 22:n varrella. Oulujokilaakson Reserviupseerikerho ry ja Muhoksen Reserviläiset ry paljastivat veistoksen kansalaisjuhlassa 15. lokakuuta 2009.

Pohjois-Karjalan Enossa sijaitsee jo ennen Jemmaa perustettu asekätkennän muistomerkki entisen asekätkön paikalla. Jemma on kuitenkin Suomen ensimmäinen asekätkennän kunniaksi pystytetty patsas ja ensimmäinen valtakunnallinen asekätkennän yleismuistomerkki; Enon muistomerkki liittyy yhteen tiettyyn kätköön.

## Lähteet
Helsingin evankelis-luterilaisen hiippakunnan vaakuna

**Helsingin evankelis-luterilaisen hiippakunnan vaakuna** on Kaj Kajanderin toinen ehdotus yhteensä Kaj Kajanderin ja Tapio Vallinojan laatimasta neljästä vaakunaehdotuksesta, joita Helsingin hiippakunnan tuomiokapituli piti mahdottomina joulukuussa 1984, mutta mahdollisina toukokuun lopussa 1985.

Vaakuna on selityksensä mukaan *Katkoisen kilven kultaisessa yläkentässä sininen piispanhiippa, sinisessä alakentässä kultainen vene*  Myös Uudenmaan läänin vaakunassa oli vene.

## Lähteet
Wellington Partners

**Wellington Partners** on eurooppalainen ylikansallinen pääomasijoitusyhtiö, joka toimii venture capital -rahoittajana varhaisen vaiheen yrityksille. Wellington Partners suosii toimialoista cleantechia, elektroniikkaa, ohjelmistoja ja digitaalista mediaa. Yhtiöllä on toimipaikat Lontoossa, Münchenissä ja Piilaakson Palo Altossa. Se hallinnoi noin 800 miljoonan euron sijoitusomaisuutta.

## Sijoituksia
Wellington Partners on sijoittanut toimintansa aikana yli 100 yritykseen 15 eri maasta. Näihin kuuluvat muun muassa Iso-Britannia, Israel, Italia, Saksa ja Suomi.
*Adconion 
*Alando 
*EnOcean
*Seesmic 
*ciao.de
*Spotify 
*XING 
*Qype

## Lähteet

## Aiheesta muualla
*Yrityksen nettisivut
Ilmiantaja!

**Ilmiantaja!** (*The Informant!*) on Steven Soderberghin tositapahtumiin perustuva, yhteiskunnallinen elokuva vuodelta 2009. Elokuva kertoo biokemisti Mark Whiteacresta (Matt Damon) joka paljastaa FBI:lle maissin kansainvälisen hintakartellin.

## Vastaanotto
Tv-Nytin viisi kriitikkoa antoivat elokuvalle tähtikeskiarvon 3,4.

## Lähteet

## Aiheesta muualla
* 
* 
*
Magneettimies

**Magneettimies** on Arto Halosen ohjaama dokumenttielokuva muusikko Pekka Strengistä. Vuonna 2009 valmistuneen dokumentin keskeinen juonne on nuorena kuolleen lauluntekijän vaikutus useiden ihmisten ajatteluun ja elämän suuntaan.

## Arviot ja vastaanotto
Nyt-liitteessä viisi kriitikkoa antoi elokuvalle tähtiä keskiarvolla 3,0.

Nyt-liitteen Leena Virtanen kutsuu Magneettimiestä kulttuuriteoksi. Elokuva riisuu hänestä hienovaraisesti sitä mystiikkaa, joka vuosikymmenten kuluessa on kasautunut Strengin ympärille. Tämä näyttäytyy lahjakkaana ja yllättävän määrätietoisena taiteilijana. Dokumentin kuvauksessa on Virtasen mukaan haettu hempeää ja pehmeää estetiikkaa, mikä sopii tähän aiheeseen, sillä "1970-luvulla miehetkin olivat feminiinisiä."

## Elokuvassa esiintyneitä ihmisiä
* Atte Blom
* Arto Halonen
* Pauli Hanhiniemi
* Kärtsy Hatakka
* Juha Hurme
*Tapio Korjus
* Calle Lindholm
* Vesa-Matti Loiri
* Ritva Oksanen
* Emma Salokoski
* Keijo Siekkinen
* Joonia Streng

## Lähteet
John Houseman

**John Houseman** (synt. **Jacques Haussmann**, 22. syyskuuta 1902 Bukarest, Romania &ndash; 31. lokakuuta 1988 Malibu, Kalifornia, Yhdysvallat) oli yhdysvaltalainen näyttelijä ja tuottaja. 

Houseman perusti vuonna 1937 Mercury Theatren yhdessä Orson Wellesin kanssa. 1940-luvulla hän siirtyi Hollywoodiin, jossa hän tuotti 19 elokuvaa, joiden joukossa olivat muun muassa *[[Kirje tuntemattomalta naiselta]]* (1948), *[[Särkyneiden haaveiden kaupunki]]* (1952), *[[Julius Caesar (vuoden 1953 elokuva)|Julius Caesar]]* (1953) ja *[[Hän rakasti elämää]]* (1956). Samaan aikaan hän myös tuotti ja ohjasi esityksiä Broadwaylla ja 1950-luvulla hän toimi CBS:llä televisiotuottajana.

Myöhemmällä urallaan Houseman toimi näyttelijänä, ja hän sai parhaan miessivuosan Oscar-palkinnon vuonna 1973 ensi-iltansa saaneesta elokuvasta *[[Arvosanametsästys]]*.

## Lähteet
Evert Nukari

**Gustaf Evert (Kustaa Evert) Nukari** () oli suomalainen poliitikko. Hänen puolueensa oli Kansallinen Kokoomus. 

Nukari valittiin eduskuntaan kolmissa vaaleissa, 1924, 1927 ja 1929, Hämeen läänin eteläisestä vaalipiiristä. Hän toimi kansanedustajana kuuden vuoden ajan, toukokuusta 1924 helmikuuhun 1930, jolloin hänet vapautettiin edustajantoimesta sairauden takia, ja Oskari Lehtonen palasi eduskuntaan varaedustajan paikalta. Hän vaikutti eduskunnan maatalousvaliokunnassa, suuressa valiokunnassa ja työväenasiainvaliokunnassa. Nukari toimi poliittisella urallaan myös Hämeenlinnan maalaiskunnan kunnallispolitiikassa, kunnallislautakunnan esimiehenä ja kunnanvaltuuston jäsenenä. Hän sai vuonna 1934 kunnallisneuvoksen arvonimen.

Nukari syntyi maanviljelijäperheeseen ja oli itsekin ammatiltaan maanviljelijä, jona hän työskenteli Hämeenlinnan maalaiskunnassa vuodesta 1895. Hän toimi Maataloustuottajain Etelä-Hämeen piirin ja MTK:n säätiön hallituksen puheenjohtajana sekä MTK:n valtuuskunnan jäsenenä.

Nukari oli naimisissa Lempi Auroora Jussilan kanssa. He avioituivat vuonna 1916. Nukari kuoli maaliskuussa 1944, 69-vuotiaana. 

## Lähteet

## Aiheesta muualla
*
Jalmari Viljanen

**Johan Hjalmar (Juho Jalmari) Viljanen** () oli suomalainen poliitikko. Hänen puolueensa oli Kansallinen Kokoomus. 

Viljanen valittiin eduskuntaan eduskuntavaaleissa 1922 ja hän toimi kansanedustajana syyskuusta 1922 huhtikuuhun 1924. Hän edusti Hämeen läänin eteläistä vaalipiiriä. Eduskunnan valiokunnista hän vaikutti kulkulaitosvaliokunnassa ja suuressa valiokunnassa. Viljanen toimi poliittisella urallaan myös Nastolan kuntakokouksen ja kunnanvaltuuston jäsenenä sekä ensiksi mainitun puheenjohtajana.

Viljasen muihin luottamustehtäviin kuuluivat muun muassa Osuuskunta Etelä-Suomen karjakeskuksen hallituksen, Lahden seudun maamieskoulun johtokunnan ja Lahden seudun maamieskoulun kannatusyhdistyksen puheenjohtajuudet. Hän oli ammatiltaan maanviljelijä. 

Viljanen kuoli syyskuussa 1928, 56-vuotiaana.

## Lähteet
Aleksei Golovan

**Aleksei Ivanovitš Golovan** (s. 2. helmikuuta 1966, Dubnassa, Moskovan alueella, Neuvostoliittossa) (venäjäksi Алексей  Иванович Головань) oli Venäjän federaation presidentti Dmitri Medvedevin täysivaltainen lasten oikeuksien edustaja (venäjäksi Уполномоченный при Президенте Российской Федерации по правам ребёнка) vuonna 2009. 

## Anton-tapaus

Golovan antoi Rossijskaja gazetassa haastattelun 15. lokakuuta 2009 Anton-tapaukseen liittyen, että hänen mielestään *meidän oikeusviranomaistemme pitäisi sanoa sanansa Suomen kansalainen Salosen ja suomalaisten diplomaattien osalta, jotka ovat toimineet laittoman tapahtuman avunantajina. Sen täytyy selvittää Saloselle ja herättää suomalainen osapuoli miettimään vielä kerran, olisiko ollut mahdollista konfliktin ratkaisemissa käyttää edes oman maan lainsäädäntöä eikä jättää huomiotta niin venäläistä oikeusnormia ja itse lapsen etua.* 

## Lähteet
Persepolis FC

**Persepolis FC** () on jalkapalloseura Teheranista, Iranista. Seura tunnetaan myös nimellä *Pirouzi*, joka tarkoittaa voittoa persian kielellä. Persepolis on Iranin suosituin ja menestynein seura. Seura pelaa Iranin pääsarjassa Persianlahden valioliigassa.

## Tunnettuja pelaajia
* Ali Parvin 1970–1988
* Mehdi Mahdavikia 1995–1998
* Yahya Golmohammadi 1995–1999, 2002–2005 
* Ali Daei 1994–1996, 2003–2004
* Karim Bagheri 1996–1997, 2002–
* Ali Karimi 1998–2001, 2008–2009
* Arman Ramezani

## Tunnettuja valmentajia
* Ali Parvin 1980–1993, 1998–2003, 2005–2006
* Stanko Poklepović 1994–1997
* Mustafa Denizli 2006–2007, 2011–2012
* Afshin Ghotbi 2007–2008
* Zlatko Kranjčar 2009
* Ali Daei 2009–2011, 2013–2014
* Branko Ivanković 2015–

## Saavutukset
***[[Iran Pro League|Iranin mestaruus]]:** 1972, 1974, 1976, 1996, 1997, 1999, 2000, 2002, 2008, 2017, 2018, 2019, 2020, 2021, 2023 (15 kertaa)
***Iranin cup:** 1987, 1991, 1999 (3)
***Teheranin maakuntasarja:** 1982, 1984, 1986, 1987, 1988, 1989 (6)
***[[Aasian cup-voittajien cup]]:** 1991 (1)

## Lähteet

## Aiheesta muualla

* Virallinen sivu
AGAPE-Gemeindewerk - Mennonitische Heimatmission e. V.

**AGAPE-Gemeindewerk - Mennonitische Heimatmission e. V.** on mennoniittakirkko Saksassa. Vuonna 2006 sillä oli 180 jäsentä ja kuusi seurakuntaa.

## Lähteet
* http://www.mwc-cmm.org/Directory/2006europe.pdf
Arbeitsgemeinschaft Mennonitischer Brüdergemeinden in Deutschland

**Arbeitsgemeinschaft Mennonitischer Brüdergemeinden in Deutschland** on mennoniittakirkko Saksassa. Vuonna 2006 sillä oli 1519 jäsentä ja 15 seurakuntaa.

## Lähteet
* http://www.mwc-cmm.org/Directory/2006europe.pdf 

## Aiheesta muualla
* AMBD:n kotisivu
Erkki Eirto

**Erik (Erkki) Vilhelm Eirto** (vuoteen 1935 **Eklund**; 6. huhtikuuta 1907 Helsinki – 1. elokuuta 1954 Helsinki) oli suomalainen oopperalaulaja (baritoni), joka lauloi vuodesta 1931 alkaen yhteensä parinkymmenen vuoden ajan eri rooleja oopperassa. Eirto levytti myös iskelmiä, joista parhaiten tunnettuja ovat kappaleet "Vartiossa" ja "Ilta Kannaksella". Muita Eirron, tosin muiden tunnetummaksi tekemiä ensilevytyksiä olivat mm. Leif Wagerin bravuuri "Romanssi" elokuvasta *[[Katariina ja Munkkiniemen kreivi]]*, tangon "Mustasukkaisuutta" ensimmäinen suomenkielinen levytys sekä "Tahiti", jonka Pirkka-Pekka Petelius teki uudelleen tunnetuksi 1980-luvun alkupuolella TV-ohjelmassa *[[Velipuolikuu]]* ja matki koomisesti jopa Eirrolle tyypillistä voimakasta vibratoa.

Erkki Eirto levytti iskelmiä myös salanimillä Eero Tammisto ja Tauno Eskola. Hänen poikansa Juha Eirto (1934–2011) menestyi levylaulajana. 

## Lähteet

## Aiheesta muualla
*
Christian Friedrich Schröder

**Christian Friedrich Schröder** (29. huhtikuuta 1722 Westfalen – 1789) oli saksalainen muurimestari ja Turun kaupunginarkkitehti yli kolmen vuosikymmenen ajan. Hän tuli Tukholmaan kisälliksi 1744 ja antoi mestarinäytteen Tukholmassa 1755. Tukholmasta hän tuli turkuun vuonna 1756 ja nousi kaupungin ammattikunnan vanhimmaksi.

Schröder suunnitteli Turun palon 1775 jälkeen tehtyjä kaupunkitaloja, ja viimeisteli tuomiokirkon tornin huipun uudisrakennuksen jo vuonna 1759. Hän suunnitteli myös useita kartanoita Suomeen, kuten Lempisaaren kartanon Askaisissa, Teijon kartanon Perniössä ja Paimion Viksbergin kartanon, joka on kuitenkin myöhemmin uusittu. Tyylillisesti hän liittyi Carl Hårlemaniin ja Carl Wijnbladhiin. Wijnbladin mallikirjoihin perustui muun muassa Schröderin johdolla rakennetun Inkoossa sijaitsevan Fagervikin kartanon arkkitehtuuri. Schröderille oli ominaista rokokoo ja ranskalainen uusklassismi.

Schröder laati myös Mustion kartanon päärakennuksen  eli niin sanotun Mustion linnan alkuperäiset piirustukset, mutta kartanonomistaja Magnus Linder tilasi uudet piirustukset ruotsalaiselta Erik Palmstedtilta.

## Töitä
*Ala-Lemun kartano
*Bagarlan kartano (tuhoutunut)
*Fagervikin kartano
*Haaroisten kartano
*Lapilan kartano
*Lempisaaren kartano
*Nuhjalan kartano
*Paddaisten kartano
*Rauman raatihuone
*Saaren kartano (Mietoinen)
*Selkeen kartano
*Teijon ruukin päärakennus

## Lähteet

## Aiheesta muualla

*
HMS Falmouth (1910)

**HMS Falmouth** oli Britannian kuninkaallisen laivaston Weymouth-luokan kevyt risteilijä ensimmäisessä maailmansodassa.

## Valmistus

Alus tilattiin vuosien 1909-1910 laivasto-ohjelmassa William Beardmore and Companyltä, missä köli laskettiin 21. helmikuuta 1910. Alus laskettiin vesille vielä samana vuonna 20. syyskuuta ja valmistui syyskuussa 1911.

## Palvelus
Ensimmäisen maailmansodan alkaessa alus oli 5. risteilijäviirikön mukana keskisellä Atlantilla. Alus upotti elokuussa 1914 neljä saksalaista kauppalaivaa. Se liitettiin elokuussa Suuren laivaston 1. risteilijäviirikköön, jonka mukana se osallistui 28. elokuuta Helgolandin taisteluun ja 24. tammikuuta 1915 Doggermatalikon taisteluun. Alus oli edelleen samassa laivueessa osallistuessaan 31. toukokuuta - 1. kesäkuuta 1916 Skagerrakin taisteluun.

Alukseen osui 19. elokuuta 1916 Saksan keisarikunnan laivaston sukellusveneen *[[SM U-63]]* laukaisema torpedo, minkä seurauksena risteilijä upposi 15 metrin syvyyteen.

## Lähteet
*
*

### Viitteet
Frans Ferdinand Ahlman

**Frans Ferdinand Ahlman** (11. helmikuuta 1836 Hauho – 24. helmikuuta 1895 Helsinki) oli suomalainen filosofian maisteri, kääntäjä ja sanakirjojen tekijä.

Ahlmanin vanhemmat olivat suntio Eerik Juho Alhlman ja Johanna Flinkman. Hän valmistui filosofian kandidaatiksi 1860 ja toimi sitten opettajana Helsingissä ja vuodesta 1868 senaatin apulaiskielenkääntäjänä ja sitten 1871–1893 kielenkääntäjänä. Hän laati useita suomen ja ruotsin kielen sanakirjoja, jotka olivat pitkään käytössä ja joista toimitettiin useita uusia painoksia. Hänet tunnettiin myös suomen kielen oikeinkirjoituksen kehittäjänä ja hänen *Ruotsinkielen alkeiskurssi* -teoksensa oli oppikoulujen käytössä kymmeniä vuosia. 

Ahlmanin puoliso vuodesta 1863 oli Katarina Grigorjev (k. 1909).

## Teokset
* *Lärokurs i finska språket för skolans lägre klasser 1–2*.  G. W. Edlund, Helsingfors 1864–1865
* *Ruotsalais-suomalainen sanakirja*.  Suomalaisen Kirjallisuuden Seura, Helsinki 1865, 2. painos 1872, 3. lisätty ja korjattu laitos 1885
* *Ruotsalais-suomalainen ja suomalais-ruotsalainen sanakirja 1 : Edellinen osa: Ruotsalais-suomalainen*.  G. W. Edlund, Helsinki 1874, 2. lisätty painos 1883
* *Ruotsalais-suomalainen ja suomalais-ruotsalainen sanakirja 2 : Jälkimmäinen osa: Suomalais-ruotsalainen*.  G. W. Edlund, Helsinki 1874, 2. lisätty painos 1884
* *Kansakoulun ensimmäinen lukukirja*.    Weilin ja Göös, Jyväskylä 1875
* *Ruotsinkielen alkeiskurssi*.    K. E. Holm, Helsinki 1875, 8. painos 1905
* *Suomalainen kirjuri : eli kauppa- ja asioimiskirjeiden sekä kaikellaisen muun kirjevaihdon malleja*.  G. W. Edlund, Helsinki 1875
* *Kansakoulun maantiede* : kuvilla varustettu, ruotsalaisen alkuteoksen *Folkskolans geografi* mukaan sovitellut Ferd. Ahlman.   Edlund, Helsinki 1877
* *Pieni toimikirja, : sisältävä neuvoja kirjanpitoon ja kaikellaisten asiakirjain tekemiseen, sekä ilmoituksia tavallisimmista asioimis- ja kunnallis-oloista. Rahvaan ja kansakoulujen tarpeeksi*.  G. W. Edlund, Turku 1877
* *Ruotsalainen ja suomalainen koulutulkki*.   Edlund, Helsinki 1879, 9. painos 1913
* *Kieliopillinen alkeiskirja kuuromykille*, koetteeksi tehnyt Ferd. Ahlman.  Weilin & Göös, Turku 1880
* *Suomalais-ruotsalainen laki- ja virkakielen sanasto : korkean-asianomaisesta toimesta tehty*.    Edlund, Helsinki 1883
* *Asiaregisteri Suomen, maan asetuskokoukseen 1870–1879*, toim. Frans Ferdinand Ahlman.  Edlund, Helsinki 1885
* *Uutukaisin kukkaiskieli eli mitä kukat puhuvat, ynnä sananlaskuja ja muita runoja muistokirjoihin sekä selityksiä kukkain värin merkityksestä, niin myös kukkain tuomiot ja kukkakello*.   Edlund, Helsinki 1888, 2. painos 1903

## Lähteet
* 
* Kirjasuomen kehittäjiä 
*  Sivu 13.

## Aiheesta muualla

* Project Gutenberg : Elise Poikon Soitannollisia satuja ja jutelmia Ahlmanin käännöksenä
HMS Falmouth

**HMS Falmouth** on ollut yhdeksän Britannian Kuninkaallisen laivaston aluksen nimenä.

* HMS Falmouth (1652), 30-tykkinen alus 
* HMS Falmouth (1693), 58-tykkinen neljännen luokan alus
* HMS Falmouth (1708), 50-tykkinen neljännen luokan alus
* HMS Falmouth (1752), 50 -tykkinen neljännen luokan alus
* HMS Falmouth (1807), kuunari
* HMS Falmouth (1814), 22-tykkinen kuudennen luokan alus
* HMS Falmouth (1910), Town-luokan kevyt risteilijä
* HMS Falmouth (L34), Falmouth-luokan sluuppi
* HMS Falmouth (F113), Rothesay-luokan sukellusveneentorjuntafregatti
Ahlman

**Ahlman** tai **Ahlmann** on muun muassa seuraavien henkilöiden sukunimi:

* Alma Ahlman (1880–1930), suomalainen laulaja ja näyttelijä
* Christian Ahlmann (s. 1974), saksalainen esteratsastaja
* Einar Ahlman (1872–1937), suomalainen vuorineuvos, Kymin Oy:n ent. toimitusjohtaja
* Erik Ahlman (1892–1952), suomalainen filosofi
* Frans Ferdinand Ahlman (1836–1895), suomalainen filosofian maisteri, kääntäjä ja sanakirjojen tekijä
* Gabriel Ahlman (1737–1799), suomalainen kruununvouti ja kartanonomistaja, jonka testamenttivaroilla perustettiin Ahlmanin koulut
* Hans Ahlmann (1889–1974), ruotsalainen maantieteilijä
* Paavo Ahlman (1874–1911), suomalainen näyttelijä

## Entisenä nimenä
* Eetu A. Alha (ent. *Ahlman*, 1873–1926), suomalainen opettaja ja päätoimittaja
* Aarne Aulanko (vuoteen 1906 *Ahlman*, 1885–1949), suomalainen opettaja, kansanopiston johtaja ja toimittaja
* Kirsti Lagerspetz (o.s. *Ahlman*, 1932–2001), suomalainen psykologian professori
Faustian Evangelion

__NOTOC__
**Faustian Evangelion** on jyväskyläläisen Manufacturer’s Priden ensimmäinen studioalbumi. Albumin on äänittänyt ja miksannut Matti Kynsijärvi. Albumin kansitaiteen on suunnitellut Kimmo Ahola.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Mikko Ahlfors – laulu
* Teemu Liekkala – kitara
* RistoMatti Rinne – basso
* Ville Sihvonen – rummut
* Janne Niskanen – syntetisaattori
* Antti Lampinen – musiikkiohjelmointi

## Arvostelut
* Desibeli.net: 
* Imperiumi.net: 

## Lähteet
Kalle Haapakoski

**Kalle Haapakoski**, kirjailijanimeltään **Kalle Koski**, (2. joulukuuta 1867 Nivala – 16. tammikuuta 1917 Calumet, Michigan, Yhdysvallat) oli suomalainen toimittaja ja kirjailija.

Haapakoski oli Fred Karisen omistaman Amerikan Uutiset -lehden toimittajana Calumetissa vuodesta 1893 alkaen. Hän toimi 1898 lyhyen aikaa Calumetissa ilmestyneen suomenkielisen Päivän Uutiset -lehden toimittajana. Keväällä 1901 hän perusti yhdessä John H. Harpetin ja Sanfrid Mustosen kanssa Calumetiin Päivälehti-nimisen sanomalehden, jonka toimitus siirtyi 1914 Duluthiin Minnesotaan. Päivälehti oli pitkään merkittävin Michiganissa ilmestynyt suomenkielinen sanomalehti. Haapakoski oli myös vuonna 1915 Calumetiin perustetun, kaksi kertaa viikossa ilmestyneen *[[Valvoja (Yhdysvallat)|Valvoja]]*-lehden toimittajana.

## Teoksia
* *Liikalapsi*, Pohjalaiselle kirj. Kalle Koski. Pohjalainen, Vaasa 1893
* *Parantumassa*, kirj. Kalle Koski. Otava 1893
* *Amerikan Suomalais-siirtolaiskirjallisuutta 1: Runoja*, kirjoittanut Kalle Koski. Jaakko Suutala, Calumet, Michigan 1896
* *Viattomuuden kirous*. Fitchburg, Massachuttes 1904

## Lähteet
* 
* John Ilmari Kolehmainen: Finnish Newspapers and Periodicals in Michigan, Michigan History Magazine, Vol. 24, 1940, p. 119-127
* Juuso Hirvonen: Michiganin kuparialue ja suomalaiset siirtolaiset. Duluth 1920, s. 49-50

## Aiheesta muualla

* Vapaasti ladattavia Kalle Haapakosken e-kirjoja Project Gutenbergiltä ja Projekti Lönnrotilta
Farouk Ben Mustapha

**Farouk Ben Mustapha** (, s. 1. heinäkuuta 1989 Biserta) on tunisialainen jalkapallomaalivahti. Hän edustaa Saudi-Arabian valioliigassa pelaavaa Al-Shabab Riyadhia. 

## Seurajoukkueura
Ben Mustapha aloitti ammattilaisuransa CA Bizertin edustusjoukkueessa kaudella 2007-2008. Hän vietti kaksi kautta Hassen Bejaouin varamaalivahtina. Bejaoui siirtyi vuonna 2009 ES Zarzisiin, ja Ben Mustapha nousi joukkueensa ykkösmaalivahdiksi kaudella 2009-2010.

### Club Africain
Heinäkuussa 2014 Ben Mustapha siirtyi kolmen vuoden sopimuksella Club Africainiin. Avauskaudellaan hän torjui joukkueensa Tunisian mestariksi kahden pisteen erolla toiseksi tulleeseen Esperanceen. Ben Mustapha pelasi kauden aikana 30 ottelua ja päästi 18 maalia taakseen. Toisella kaudella hän pelasi vain kymmenen ottelua ja Club Africain sijoittui Tunisian pääsarjassa kuudenneksi. Kolmannella kaudellaan Ben Mustapha sai enemmän peliaikaa ja pelasi kauden aikana 22 pääsarjaottelua. Sarja oli muutettu kahteen lohkoon, joista kolme parasta pääsisivät loppusarjaan. Club Africain sijoittui omassa lohkossaan toiseksi ja loppusarjassa kolmanneksi. Ben Mustapha oli voittamassa myös Tunisian cupin mestaruutta Club Africainille.

### Al-Shabab
Heinäkuussa 2017 Ben Mustapha siirtyi Saudi-Arabiaan Al-Shabab Riyadhin joukkueeseen. Hän pelasi avauskaudellaan 26 ottelua ja joukkueensa sijoittui kymmenenneki pääsarjassa.

## Maajoukkueura
Ben Mustapha on pelannut Tunisian alle 20- ja 21-vuotiaiden maajoukkueissa. Lokakuussa 2009 hänet nimettiin ensimmäistä kertaa Tunisian A-maajoukkueeseen Keniaa ja Saudi-Arabiaa vastaan pelattaviin MM-karsinta- ja harjoitusotteluihin. Ben Mustapha toimi molemmissa otteluissa varavahtina ja pelasi ensimmäisen ottelunsa 15. elokuuta 2012 ystävyysottelussa Irania vastaan. Ottelu päättyi 2–2.

Kesäkuussa 2018 Ben Mustapha valittiin Tunisian maajoukkueeseen 2018 MM-kilpailuihin Venäjälle. Hän pelasi avausottelussa Englantia vastaan tultuaan vaihdosta kentälle loukkaantuneen Mouez Hassenin tilalle. Ben Mustapha jatkoi myös ykkösvahdin roolissa toisessa ottelussa Belgiaa vastaan.

## Saavutukset
*Tunisian mestaruus: 2015
*Tunisian cup: 2013, 2017
*CHAN-mestaruus: 2011

## Lähteet
Sound of God’s Absence

**Sound of God’s Absence** on jyväskyläläisen Manufacturer's Priden toinen studioalbumi. Albumista on myös julkaistu rajallinen 1&nbsp;000 painoksen digipak-versio, joka sisältää live-taltioinnin, musiikkivideoita ja making of Dahlia-dokumentin.

## Kappaleet
# 
# 
# 
# 
# 
# 
# 
# 
# 
# 
# 
# 

Murder Mandate on julkaistu ilmaisena nettisinglenä yhtyeen sivuilla.

## Kokoonpano
* Mikko Ahlfors – laulu
* Teemu Liekkala – kitara
* Ristomatti Rinne – basso
* Ville Sivonen – rummut
* Janne Niskanen – kosketinsoitin
* Antti Lampinen – kosketinsoitin, musiikkiohjelmointi

### Vierailevat muusikot
* Mikko Kotamäki (Swallow The Sun) – laulu kappaleessa Stillborn Messiah
* Arto Linkotie – taustalaulu kappaleessa Murder Mandate

## Arvostelut
* Desibeli.net: 
* Hifimaailma: *suopea*
* Lammaszine: *ristiriitainen*

## Lähteet

## Aiheesta muualla
* Albumin esittely Manufacturer's Priden sivustolla
Disco Freestyle

**Disco Freestyle** on yksi disco dancen laji, johon sisältyy akrobatiaa toisin kuin perinteiseen disco danceen. Muuten kaikki säännöt ovat samat disco dancessa ja disco freestylessä. 

Musiikkin tempo 132-140 biittiä minuutissa. Suorituksessa korostuvat rytmiikka, liikkeiden ja askelkuvioiden monipuolisuus, persoonallisuus ja omaperäisyy sekä jalanheitot, spagaatit, piruetit hypyt, illuusiot, ym. ovat sallittuja. Näiden lisäksi disco freestylen akrobatiaosuus, jossa keho menee pitkittäissuunnassa akselinsa ympäri eli muun muassa perhosvoltit, puolivoltit ja voltit.
Tanssisarjoissa vaaditaan paljon nopeutta, notkeutta, voimaa ja energisyyttä, joka tulee välittyä myös katsojille.

International Dance Organization järjestää vuosittain lajin kilpailuja aina MM-kisoihin asti, SM-kisat järjestää vuosittain Finnish Dance Organization. Vuoden 2010 disco dancen SM-kisat järjestettiin Turussa.

Suomalaisia, jotka ovat yltäneet Disco Freestylessä mitalisijoille EM- ja MM-kilpailuissa ovat:

*Sari Louko     Disco Freestyle EM 2.sija Vuonna 1987
*Sari Louko     Disco Freestyle MM 2.sija Vuonna 1988
*Sari Louko     Disco Freestyle EM 2.sija Vuonna 1988
*Sari Louko     Disco Freestyle MM 3.sija Vuonna 1990
*Mikko Ahlgren  Disco Freestyle MM 1.sija Vuonna 1995
*Liisa Mäkinen  Disco Freestyle MM 2.sija Vuonna 2000
*Janina Ilkka   Disco Freestyle EM 2.sija Vuonna 2008
*Janina Ilkka   Disco Freestyle EM 3.sija Vuonna 2009
*Lotta Stenlund Disco Freestyle EM 1.sija Vuonna 2009
*Mette Palkoranta Disco Freestyle EM 1. sija Vuonna 2016
*Mette Palkoranta Disco Freestyle EM 3. sija Vuonna 2017
*Mette Palkoranta Disco Freestyle MM 1. sija vuonna 2022

## Aiheesta muualla
*http://www.fdo.fi
Get Lucky (Mark Knopflerin albumi)

__NOTOC__
**Get Lucky** on Mark Knopflerin kuudes sooloalbumi. Se julkaistiin 14. syyskuuta 2009 Euroopassa ja päivää myöhemmin Yhdysvalloissa.

Albumi ylsi Yhdysvalloissa Billboard 200 -listan sijalle 17. Niin ikään Suomessa se debytoi virallisen albumilistan sijalla 17.

## Kappaleet
#
#
#
#
#
#
#
#
#
#
#
#

## Arvostelut
* Metacritic: 63/100
* Allmusic: 
* Rolling Stone: 

## Aiheesta muualla
* Get Lucky discogs.com -sivustolla

## Lähteet
Soutustadion (Helsinki)

**Soutustadion** on Taivallahdella Helsingin Taka-Töölössä sijaitseva stadion. Se rakennettiin vuosina 1938–1940 Helsingin tulevien olympiakisojen melonta- ja soututapahtumia varten. Stadionin suunnitteli arkkitehti Hilding Ekelund.

Soutustadion rakennettiin Helsingille myönnettyjä vuoden 1940 olympiakisoja varten, jotka jouduttiin kuitenkin perumaan sodan vuoksi. Stadionin kilpailuradan pituus oli 2&nbsp;000 metriä ja syvyys joka kohdassa yli kaksi metriä. Vuonna 1939 valmistuneessa, maalilinjan läheisyyteen sijoitetussa katetussa katsomossa oli 1&nbsp;000 istumapaikkaa, mutta stadionin kaikille yleisöpaikoille arvioitiin mahtuvan yhteensä 4&nbsp;500 katsojaa.

Soutustadion oli altis tuulisuudelle, minkä vuoksi olympiakisojen ajaksi suunniteltiin jäänmurtajien ankkuroimista tuulen suojaksi läheisen Lauttasaaren sillan kupeeseen. Vuoden 1952 olympiakisojen lähestyessä stadion todettiinkin lopulta liian tuuliseksi soutukilpailujen järjestämiseen, ja Meilahteen rakennettiin väliaikainen soutustadion. Taivallahden Soutustadionilla järjestettiin sen sijaan melontakilpailut.

Soutustadion on maamerkki Taivallahden rantabulevardin, Merikannontien varrella, ja se on yhä vilkkaassa käytössä. Stadionin läheisyydessä sijaitsevissa tiloissa harrastetaan puuvene- ja olympialuokan soutua ympäri vuoden. Avovesikauden ulkopuolella voi harrastaa sisäsoutua ja kesäisin voi ottaa osaa kaikille avoimeen soutukouluun. Stadionilta voi myös vuokrata esimerkiksi kirkkoveneitä ja saada opastusta niiden käyttöön. Stadionin soutupaviljonkia voidaan käyttää lisäksi erilaisiin juhlatapahtumiin, kuten hääjuhliin. Talvisin Soutustadionilla ylläpidetään avantouintipaikkaa ja viereisessä soutuvajassa voi harrastaa ohjattua sisäsoutuspinningiä. Stadionin arkkitehtonisesti arvokas katsomo on pitkään ollut suljettuna yleisöltä, mutta sen avaamista jonkinlaiseen yleisökäyttöön on esitetty.

Suomen Docomomo-työryhmä on valinnut soutustadionin modernismin suomalaisten muistomerkkien listalle.

Soutustadion asetettiin keväällä 2022 käyttökieltoon sortumavaaran vuoksi. Katoksesta ja seinistä löytyi halkeamia. 1990-luvun lopulla rakenteen vahvistussuunnitelmat laatinut insinööri ei usko sortumavaaraan.

## Lähteet

* Helsingin olympialaiset: Kilpailupaikat 
* Soutustadion – Taivallahden idyllinen maamerkki 
* Docomo Suomi Finland

### Viitteet
Osmiumtetroksidi

**Osmiumtetroksidi** on kemiallinen yhdiste, jonka kaava on OsO4. Sitä syntyy varsinkin hienojakoisen osmiumjauheen hapettuessa ilman hapen vaikutuksesta. Sitä käytetään väriaineena elektronimikroskooppikuvauksessa kontrastin parantamiseksi ja alkeenien hapettamiseen dioleiksi yhdessä N-metyylimorfoliini-N-oksidin tai eräiden muiden ko-hapettimien kanssa. Se on erittäin myrkyllistä. Pieninäkin annoksina se on paikallisesti sekä iholla että hengitysteissä ärsyttävää. Sen tiedetään aiheuttavan pysyviäkin sarveiskalvon vaurioita ja keuhkotulehduksia. Eläinkokeissa se on aiheuttanut keuhkoödeemaa ja kuolemia.

## Lääkkeenä
Osmiumtetroksidia eli niin sanottua osmiumhappoa on käytetty yhdessä kortikosteroidien kanssa nivelreuman hoitoon valikoiduissa tapauksissa kemiallisen synovektomian menetelmänä, eli sillä on pyritty tuhoamaan paikallisesti kipeytyneitä, sairauden runtelemia polvinivelen pehmytosia, erityisesti nivelvoidekalvoja. Kunnollinen näyttö tämän hoidon tehokkuudesta puuttuu.

## Lähteet

## Aiheesta muualla

*
Radek Smoleňák

**Radek Smoleňák** (s. 3. joulukuuta 1986 Praha) on tšekkiläinen jääkiekkohyökkääjä, joka edustaa Tšekin pääsarjassa pelaavaa HK Hradec Královéa.

Smoleňák on pelannut Tšekin pääsarjan lisäksi NHL:ssä ja KHL:ssä sekä Suomen, Ruotsin ja Sveitsin pääsarjoissa.

## Ura
Smoleňák pelasi Tšekissä juniorina jääkiekkoa HC Kladnossa vuoteen 2004 asti. Hän ei kuitenkaan pelannut seurassa miesten pelejä, vaan siirtyi kaudeksi 2004–2005 Kanadaan pelaamaan juniorijääkiekkoa OHL:n Kingston Frontenacsiin, jossa pelasi kaksi kautta.

Tampa Bay Lightning varasi Smoleňákin kesällä  vuorolla 73. Kaudella 2006–2007 Smoleňák siirtyi ammattilaiseksi, mutta pelasi kahdella ensimmäisellä kaudella vain farmijoukkueissa, AHL:ssä ja ECHL:ssä.

Kaudella 2008–2009 Smoleňák pelasi NHL:ssä Tampa Bayssä kuusi peliä, vaikka pelasi edelleen suurimman osan kaudesta AHL-farmijoukkue Norfolk Admiralsissa. Syyskuun 2009 lopussa Smoleňák siirtyi waivers-siirtolistalta Chicago Blackhawksiin, mutta pelasi seurassa vain yhden NHL-ottelun, sillä Tampa Bay otti hänet takaisin waiver-listalta 10. lokakuuta.

Porin Ässät ilmoitti toukokuussa 2011 tehneensä Smoleňákin kanssa yksivuotisen pelaajasopimuksen. Hän edusti Ässiä tammikuun 2012 loppupuolelle, jolloin Ässät hankkiutui miehestä eroon siirtorajan kynnyksellä. 30. tammikuuta Smoleňák teki Pelicansin kanssa loppukauden kattavan sopimuksen. Hän jatkoi Pelicansissa myös seuraavalla kaudella ja jakoi joulukuussa Juha-Pekka Haatajan kanssa SM-liigan maalitilaston kärkipaikan, kun Pelicans päästi hänet kevätkaudeksi KHL-seura Torpedo Nižni Novgorodiin. Pelicans solmi samalla Smoleňákin kanssa kaksivuotisen jatkosopimuksen, jossa on kuitenkin mahdollisuus KHL-siirtoon. Smolanak käytti KHL-option myös syksyllä 2013.

Kaudeksi 2014–2015 Smoleňák siirtyi Turun Palloseuraan. Joulukuussa hän ja TPS purkivat sopimuksensa. Hän teki pelaamissaan 31 ottelussa 13+10=23 tehopistettä. Muutama päivää myöhemmin hänen ilmoitettiin siirtyvän Ruotsiin SHL-joukkue Modoon.

Kauden 2015–2016 Smoleňák pelasi KHL:n Medveščak Zagrebissa ja seuraavan kauden HC Slovan Bratislavassa. Kesken kauden 2017–2018 hän siirtyi Tšekin pääsarjan HK Hradec Královéen, jossa pelasi myös seuraavalla kaudella lukuun ottamatta seitsemää ottelua Sveitsin pääsarjan Rapperswil-Jona Lakersissa.

## Tilastot

## Lähteet

## Aiheesta muualla
* 
* 
*
Juha-Pekka Ketola

**Juha-Pekka Ketola** (s. 21. tammikuuta 1983 Rauma) on suomalainen pelaajauransa lopettanut jääkiekkoilija. Hän on Rauman Lukon kasvatti, mutta pelasi SM-liigauransa Porin Ässissä. Hän pelasi siellä vuosina 2003–2005 83 ottelua ja teki niissä tehot 3+1=4 ja keräsi 62 jäähyminuuttia. 

New York Islanders varasi Ketolan  yhdeksännellä kierroksella. Hän on kaikkien aikojen toiseksi suurimmalla numerolla (287.) NHL:ään varattu suomalainen. Suurin on vuotta aikaisemmin varatulla Lauri Kinoksella, joka varattiin numerolla 293.

NHL-varauksen jälkeen Ketola siirtyi Lukosta QMJHL-joukkue Sherbrooke Castorsiin kaudeksi 2001–2002. Hän palasi Lukkoon kaudeksi 2002–2003, mutta pelasi ainoastaan A-nuorissa, kunnes siirtyi loppukaudeksi pelaamaan Mestistä Uudenkaupungin Jää-Kotkiin. Ketola siirtyi Porin Ässiin kaudeksi 2003–2004 try-outin kautta. Hän pelasi Ässissä myös kauden 2004–2005.

Ketola teki syyskuussa 2005 ns. "kuukausi kerrallaan" -sopimuksen Kajaanin Hokin kanssa, mutta teki lokakuussa loppukauden kattavan sopimuksen. Ketolan piti siirtyä kaudeksi 2006–2007 CHL:ään, mutta pelasi kautensa Ranskan 1. divisioonassa, jossa hän lopetti uransa.

Uransa jälkeen Ketola siirtyi opiskelemaan.

## Maajoukkue
Ketola pelasi alle 18-vuotiaiden MM-kisoissa 2001 ja voitti pronssia.

## Tilastot

## Lähteet
*Jatkoaika.com